FontPage

Når du åbner FontPage, er en tekst "The quick brown fox jumps etc." markeret. Her kan du skrive den tekst, du ønsker at se i rammen oven over. Skriv fx en tekst med ÆØÅ og æøå, så du kan se, hvilke af dine skrifttyper der indeholder de danske bogstaver. Ved siden af teksten kan du i rammen "Type" vælge at se teksten i fed, kursiv osv. I rammen med sort baggrund ser du en liste over de skrifter, du har installeret, vælg mellem dem ved at bruge piletasterne eller ved at klikke på dem. Ved hjælp af pileknapperne til venstre for feltet "Fontsize" kan du gøre den viste skrift større eller mindre. Klikker du på forstørrelsesglasset, kan du sammenligne to skrifter ved at vælge dem fra en liste. Knappen "Print Options" giver dig mulighed for at udskrive den valgte font eller en liste over de fonte, som du har installeret på din computer, så kan du hurtigt danne dig et overblik over dine muligheder, næste gang du fx skal skrive et brev. Afslut FontPage ved at klikke på det røde skilt med en hånd i programvinduets nederste højre hjørne.